ફિલ્મમેકર વિપુલ અમૃતલાલ શાહે પોતાની આવનાર ફિલ્મ કમાંડો 2 માટે અભિનેતા અક્ષય કુમાર સાથે કરાર કર્યો છે . જોકે વિપુલ હાલ નમસ્તે લંડન ફિલ્મની આગામી આવૃત્તિની સ્ક્રિપ્ટ લખવામાં વ્યસ્ત છે કે જેનું શૂટિંગ આવતા વર્ષે શરૂ થનાર છે . અક્ષય સાથે અનેક ફિલ્મો કરી ચુકેલા વિપુલ શાહે આ જ માસે રિલીઝ થયેલી કમાંડો ફિલ્મમાં નવોદિત વિદ્યુત જામવાલને તક આપી હતી , પરંતુ કમાંડો 2 માટે તેમણે અક્ષય કુમારને અભિનેતા ઉપરાંત ફિલ્મ નિર્માણની એક નવી ભૂમિકામાં લીધાં છે . વિપુલે કમાંડો 2 માટે અક્ષયને કન્સલ્ટંટ અને સલાહકાર તરીકેની ભૂમિકા આપી છે . વિપુલ શાહે જણાવ્યું - મારા મત મુજબ અક્ષય દેશના સૌથી ઉમદા એક્શન હીરો છે . કમાંડોની મુખ્ય ભૂમિકામાં અમે અગાઉ અક્ષયને લેવા માંગતા હતાં , પરંતુ તેઓ બીજી ફિલ્મોમાં વ્યસ્ત હતાં . જોકે વિદ્યુત જામવાલને લેવા અંગે તેઓ ખૂબ ખુશ હતાં . હવે કમાંડો 2માં અક્ષયનો સમાવેશ કરવાનો અમારો પાકો ઇરાદો છે . અક્ષય સાથે આગામી પ્રોજેક્ટ્સ અંગે વિપુલ શાહે જણાવ્યું - અમે એક ફિલ્મ ઉપર કામ કરી રહ્યાં છીએ કે જેનું દિગ્દર્શન હું કરીશ , પણ હાલ હું તામિળ ફિલ્મ થુપક્કીની હિન્દી રીમેકના શૂટિંગમાં હાજર રહુ છું . ફિલ્મના દિગ્દર્શક મુરુગાડોસ છે અને તેઓ ફિલ્મનું સંચાલન કરવામાં સક્ષમ છે . આમ છતાં હું ફિલ્મનો નિર્માતા ન હોવા છતાં અક્ષય કુમાર સાથે ફિલ્મના સેટ પર હાજર રહુ છું . વિપુલ શાહે અક્ષય સાથે પોતાની આગામી ફિલ્મ શરૂ થવામાં થતા વિલમ્બનું કારણ બતાવતાં જણાવ્યું - મુરુગાડોસને ફિલ્મ માટે અક્ષય પાસેથી પૂરા 150 દિવસનો સમય જોઇએ અને તે પછી અક્ષય કુમાર પાસે મારી ફિલ્મ માટે સમય નથી બચતો . તેથી પોતાની ફિલ્મનું શૂટિંગ હું આવતા વર્ષે શરૂ કરીશ .


સરકારે નિર્ણય કર્યો છે કે વર્ષમાં મહત્તમ 6 સિલિન્ડરો પર જ સબસીડી આપવામાં આવશે . એટલે કે 6 સિલિન્ડર પછી સબસિડી વગર સાતમા સિલિન્ડર માટે 750 રૂપિયા ચૂકવવા પડશે . અમદાવાદમાં 51.71 , સુરતમાં 46.76 , વડોદરામાં 50.45 અને રાજકોટમાં 51.00 ભાવ વધારો અમલમાં આવ્યો છે . જ્યારે દિલ્હીમાં ડીઝલની કિંમત 46.32 રૂપિયા પ્રતિ લીટર થઇ જશે અને જ્યારે મુંબઇમાં 51.25 રૂપિયે પ્રતિ લીટર ડીઝલ મળશે . અત્રે ઉલ્લેખનીય છે કે મોડી રાત્રે કરવામાં આવેલા તોતિંગ ભાવવધારા પગલે યુપીએ સરકારના ઘટકપક્ષો તેમજ વિપક્ષોએ આકરી ટીકા કરી છે . ભાવવધારા બાબતે થોડા સમય અગાઉ પેટ્રોલિયમ મંત્રી જયપાલ રેડ્ડીએ સંકેત આપી દીધા હતા કે ડિઝલ અને એલપીજીના ભાવોમાં વધારો કરવો જરૂરી છે . ત્યારે જ નક્કી થઇ ગયું હતું કે ટૂંક સમયમાં જ ડીઝલમાં ભાવ વધશે , સરકારે જણાવ્યું કે ડીઝલના ભાવ વધારામાં વેટનો સમાવેશ થતો નથી . ઉત્પાદન ક્ષેત્રમાં 1.5 રૂપિયાનો વધારો થતાં આ વધારો થયો છે . બાકીના સાડાત્રણ રૂપિયા તેલ કંપનીઓના ખાતામાં જશે .


હાલ ભારતમાં ચેમ્પિયન્સ ટી20 લીગ રમાઇ રહી છે અને ભારતીય ટીમો સારો દેખાવ કરી રહી છે , વ્યક્તિગત દેખાવ પર વાત કરીએ તો ટી20 ક્રિકેટમાં એક વિકેટ કીપર તરીકે ધોની સૌથી વધુ શિકાર કરનાર વિશ્વનો બીજો વિકેટ કીપર બની ગયો છે . જેમા તેણે પકડેલા કેચ અને સ્ટમ્પિંગ સામેલ છે . આ યાદીમાં તમામ પ્રકારની ટી20નો સમાવેશ કરવામાં આવ્યો છે . ધોનીએ કરેલા શિકાર અંગે વાત કરીએ તો 27 સપ્ટેમ્બરના રોજ બેંગ્લોરના એમ ચિન્નાસ્વામી સ્ટેડિયમ ખાતે રમાયેલી પર્થ સ્કોર્ચર્સ સામેની મેચ દરમિયાન આશિષ નહેરાની ઓવરમાં ક્રેગ સિમોન્સને સ્ટમ્પ આઉટ કરતાની સાથે જ તે કુમાર સંગાકારાના રોકેર્ડ પાર કરી ગયો હતો . આ મેચમાં ચેન્નાઇ સુપર કિંગ્સે 155 રન બનાવ્યા હતા , પરંતુ આર અશ્વિને લીધેલી 20માં 3 વિકેટની મદદથી પર્થ સ્કોર્ચર્સ 142 રન જ બનાવી શક્યું હતું . ટી20ના સૌથી સફળ વિકેટ કીપરની યાદીમાં ટોચ પર પાકિસ્તાનનો કામરાન અકમલ છે . તેણે અત્યારસુધી 151 શિકાર કર્યા છે . આ યાદીમાં ધોની સિવાય માત્ર એક જ ભારતીય વિકેટ કીપર છે , દિનેશ કાર્તિક . જે યાદીમાં પાંચમા ક્રમે છે , તો ચાલો તસવીરો થકી જાણીએ એ ટોપ 10 વિકેટ કીપર્સ કોણ છે , જેણે સૌથી વધુ શિકાર ટી20માં કર્યા છે .